Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 392/14/5505	Liptovský Mikuláš, 24.11.2014
EEČ : 2-39-478-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a, odsek 2 písmeno c, písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 109,98 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Evanjelická spojená škola, Ulica Komenského 10, XXXXX XXXXX, IČO: 37975650, číslo účtu: 2043983755/0200 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-640/OO-LM-2014.
Dňa 19.06.2014 približne o 13.00 hodine pri tom, ako vychádzal z budovy Evanjelickej spojenej školy v Liptovskom Mikuláši, Komenského 10, v snahe otvoriť zvnútra vchodové dvere, ktoré proti jeho vôli bránil otvoriť mal. XXXXX, nar.XXXXX, bytom XXXXX, Guotha 1282/2, žiak tejto školy, silou tieto dvere otvoril a vzápätí v hneve udrel dlaňou ľavej ruky do oblasti líca a okolia oka mal. XXXXX, ktorý v dôsledku tohto úderu spadol na zem na ľavý lakeť, kedy mu spadli na zem aj slnečné okuliare, ktoré mal na tvári, čo sledovali najmenej traja súčasne prítomní žiaci tejto školy; týmto konaním mal. XXXXX utrpel opuch a škrabanec pod pravým okom, škrabanec pod ľavým okom a pre tieto zranenia bol obmedzený jeho obvyklý spôsob života  do 7 dní.

Odôvodnenie: 
	Uznesením policajta Obvodného oddelenia PZ v Liptovskom Mikuláši sp. zn. ORP-640/OO-LM-2014 z 15.07.2014 bolo XXXXX vznesené obvinenie pre prečin výtržníctva podľa § 364 ods. 1 písm. a/, ods. 2 písm. c/, d/  Trestného zákona.
     	Preskúmaním príslušného spisového materiálu som zistil, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 
     	Obvinený a poškodený uzavreli pred probačným a mediačným úradníkom Okresného súdu v Liptovskom Mikuláši dňa 07.11.2014 dohodu o zmieri, podľa ktorej si  poškodený XXXXX  v trestnom konaní  uplatnil nárok na náhradu škody vo výške 109,98-€. Uvedená škoda bola obvineným XXXXX zákonnej zástupkyni poškodeného XXXXX uhradená 07.11.2014.
	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.
Dňa 18.11.2014 obvinený zložil na účet Okresnej prokuratúry v Liptovskom Mikuláši peňažnú sumu vo výške 100,-€, určenú na všeobecne prospešné účely, z ktorých 50,-€ podľa určenia obvineného budú poukázané v prospech Evanjelickej spojenej školy v Liptovskom Mikuláši a zvyšok tejto sumy bude poukázaný na peňažnú pomoc obetiam trestnej činnosti. Táto suma je primeraná závažnosti spáchaného trestného činu.
 Obvinený a poškodený s týmto spôsobom vybavenia veci vyslovili súhlas. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Pavel Sochor
prokurátor